
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 68 

4 Φεβρουάριου 1999 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με 
την επωνυμία «ΠΟΛΙΤΙΣΤΙΚΟ ΙΔΡΥΜΑ ΙΟΝΙΚΗΣ 
ΤΡΑΠΕΖΑΣ» και κύρωση του οργανισμού αυτού... 1 

ΑΠΟΦΑΣΕΙΣ 

Τροποποίηση των ΔΙΔΚ/Φ1/20199/5.9.1997 (ΦΕΚ Β 
801) και 38271/12.11.98 (ΦΕΚ 1178/Β/13.11.98) κοι¬ 
νών αποφάσεων του Πρωθυπουργού και του Υ¬ 
πουργού Εσωτερικών, Δημόσιας Διοίκησης και Α¬ 
ποκέντρωσης «ανάθεση αρμοδιοτήτων στους Υφυ¬ 
πουργούς Εσωτερικών, Δημόσιας Διοίκησης και 


Αποκέντρωσης». 2 

Αναπροσαρμογή εισοδηματικών κριτηρίων χορήγη¬ 
σης Επιδόματος Κοινωνικής Αλληλεγγύης Συνταξι¬ 
ούχων . 3 

Οικονομική ενίσχυση στους εργαζόμενους της ναυπη- 
γοεπισκευαστικής ζώνης. 4 


ΠΡΟΕΔΡΙΚΑ ΔΙΑΤΑΓΜΑΤΑ 

- ( 1 ) 

Εγκριση σύστασης του κοινωφελούς ιδρύματος με την ε¬ 
πωνυμία «ΠΟΛΙΤΙΣΤΙΚΟ ΙΔΡΥΜΑ ΙΟΝΙΚΗΣ ΤΡΑΠΕΖΑΣ» 
και κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. - Την αριθ.7837/14.3.1996 πράξη της συμβολαιογρά¬ 
φου Αθηνών Νίκης-Ελευθερίας Γόντικα - Χόνδρου, όπως 
αυτή τροποποιήθηκε με τις αριθμ.9027/3.4.1998 και α- 
ριθμ.9217/23.10.1998 πράξεις της ιδίας συμβολαιογρά¬ 
φου, με την οποία η Ιονική και Λαϊκή Τράπεζα Ελλάδος 
Α.Ε. σύστησε κοινωφελές ίδρυμα με την επωνυμία "ΠΟΛΙ¬ 
ΤΙΣΤΙΚΟ ΙΔΡΥΜΑ ΙΟΝΙΚΗΣ ΤΡΑΠΕΖΑΣ" με έδρα την Αθή¬ 
να. 

2. - Τις διατάξεις των άρθρων: α) 95 και 98 του Α.Ν. 
2039/39, β) 101 και 119 του Εισαγωγικού Νόμου του Αστι¬ 
κού Κώδικα και γ) 108 και 110 του Αστικού Κώδικα. 


3. - Την από 2.10.1998 γνωμοδότηση του Συμβουλίου Ε¬ 
θνικών Κληροδοτημάτων. 

4. - Την αριθ. 1107147/1239/0006Α/4.10.1996 κοινή από¬ 
φαση του Πρωθυπουργού και του Υπουργού Οικονομι¬ 
κών, με την οποία ανατέθηκαν αρμοδιότητες του Υπουρ¬ 
γού Οικονομικών στους Υφυπουργούς Οικονομικών (ΦΕΚ 
922 Β77.10.1996). 

Με πρόταση του Υπουργού Πολιτισμού και του Υφυ¬ 
πουργού Οικονομικών, αποφασίζουμε: 

Άρθρο μόνο. 

1. - Εγκρίνουμε τη σύσταση του κοινωφελούς ιδρύματος 
με την επωνυμία “ΠΟΛΙΤΙΣΤΙΚΟ ΙΔΡΥΜΑ ΙΟΝΙΚΗΣ ΤΡΑΠΕ¬ 
ΖΑΣ", η οποία έγινε από την ΙΟΝΙΚΗ ΚΑΙ ΛΑΪΚΗ ΤΡΑΠΕΖΑ 
ΕΛΛΑΔΟΣ Α.Ε με την αριθμ.7837/14.3.1996 Πράξη σε 
συνδ. με τις αριθμ.9027/3.4.1998 και 9217/23.10.1998 
Πράξεις της συμβολαιογράφου Αθηνών Νίκης- Ελευθε¬ 
ρίας Γ όντικα-Χόνδρου. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουρ¬ 
γών Οικονομικών και Πολιτισμού και διέπεται από τις δια¬ 
τάξεις της παραπάνω συστατικής του πράξης, του παρα¬ 
κάτω Οργανισμού, του Α.Ν. 2039/1939 και των 
διαταγμάτων που εκδόθηκαν ή θα εκδοθούν, σε εκτέλεση 
του νόμου τούτου. 

2. - Κυρώνουμε τον οργανισμό διοίκησης και διαχείρι¬ 
σης του ιδρύματος τούτου, που αποτελείται από δέκα ο¬ 
κτώ (18) άρθρα και καταχωρίζεται παρακάτω: 

ΟΡΓΑΝΙΣΜΟΣ ΔΙΟΙΚΗΣΗΣ ΚΑΙ ΔΙΑΧΕΙΡΙΣΗΣ 
ΤΟΥ ΙΔΡΥΜΑΤΟΣ ΜΕ ΤΗΝ ΕΠΩΝΥΜΙΑ 
"ΠΟΛΙΤΙΣΤΙΚΟ ΙΔΡΥΜΑ ΙΟΝΙΚΗΣ ΤΡΑΠΕΖΑΣ" 

Άρθρο 1. 

Μορφή - Επωνυμία - Έδρα - Σφραγίδα 

1.- Συνιστάται με το παρόν, κοινωφελές ίδρυμα με την ε¬ 
πωνυμία "ΠΟΛΙΤΙΣΤΙΚΟ ΙΔΡΥΜΑ ΙΟΝΙΚΗΣ ΤΡΑΠΕΖΑΣ", το 
οποίον αποτελεί Νομικό Πρόσωπο Ιδιωτικού Δικαίου και 
διέπεται από την παρούσα συστατική πράξη και τον πα¬ 
ρόντα Οργανισμό, τις διατάξεις του Α.Ν.2039/1939 όπως 
κάθε φορά ισχύουν και των διαταγμάτων που εκδόθηκαν 
ή θα εκδοθούν σε εκτέλεση του νόμου αυτού, ως και τις 
διατάξεις του Αστικού Κώδικα (άρθρα 108 επ.) και του Ει- 
σαγ.Νόμουτου Α.Κ. 

Το Ίδρυμα θα έχει πλήρη διοικητική και διαχειριστική 
αυτονομία. 

2. - Έδρα του Ιδρύματος ορίζεται η Αθήνα. 

3. - Η σφραγίδα του Ιδρύματος είναι κυκλική, αναγράφει 
τις λέξεις "ΠΟΛΙΤΙΣΤΙΚΟ ΙΔΡΥΜΑ ΙΟΝΙΚΗΣ ΤΡΑΠΕΖΑΣ" το 
έτος ίδρυσης αυτού και την έδρα του. 

Άρθρο 2. 

Σκοπός 

Σκοποί του ιδρύματος είναι: 

α. Η οργάνωση και λειτουργία στην Αθήνα "Μουσείου 
Χαρακτικής και Γραφικών Τεχνών". 

β. Η οργάνωση και λειτουργία στην Κέρκυρα "Μουσείου 
Χαρτονομίσματος". 

γ. Η ενίσχυση κάθε δημόσιας ή ιδιωτικής προσπάθειας 
για την προαγωγή των καλών τεχνών, των γραμμάτων και 
των επιστημών στην Ελλάδα. 

δ. Η οργάνωση προγραμμάτων, σεμιναρίων και η ανά¬ 
ληψη πρωτοβουλιών για την εξύψωση του πολιτιστικού ε¬ 
πιπέδου της χώρας, ως και η υλική ή ηθική ενίσχυση τέ¬ 
τοιων προγραμμάτων ή πρωτοβουλιών. 

ε. Η οργάνωση εκθέσεων, πολιτιστικών εκδηλώσεων, ή 
προγραμμάτων επιστημονικού, εκπαιδευτικού, καλλιτε¬ 
χνικού ή άλλου κοινωφελούς σκοπού, στην Ελλάδα ή στο 
Εξωτερικό. 

στ. Η σύνταξη και έκδοση μελετών με θέματα ιστορικά, 
πολιτιστικά, καλλιτεχνικά κ.λ.π που προβάλλουν τον Ελ¬ 
ληνικό Πολιτισμό και τις Ελληνικές παραδόσεις. 

ζ. Η ενθάρρυνση για διάθεση περιουσιακών στοιχείων 
εκ μέρους τρίτων, υπέρ κοινωφελών σκοπών στην Ελλά¬ 
δα ή σε Ελληνικές κοινότητες του αποδήμου Ελληνισμού, 
καθώς και η χωρίς αμοιβή εκκαθάριση, διοίκηση και δια¬ 
χείριση περιουσιακών στοιχείων που διατίθενται για τέ¬ 
τοιους σκοπούς σύμφωνα με τις διατάξεις του Α.Ν. 
2039/1939. 

Οι σκοποί του Ιδρύματος και γενικά η κοινωφελής δρα- 
στηριότητάτου, προγραμματίζονται και πραγματοποιού¬ 
νται, υπό του Διοικητικού Συμβουλίου, κατά την αποκλει¬ 
στική και ελεύθερη κρίση του, σύμφωνα πάντοτε με τις 
διατάξεις του παρόντος. 

Άρθρο 3 

Περιουσία και Πόροι του Ιδρύματος 

1. Η περιουσία του Ιδρύματος αποτελείται: 

α) Από το χρηματικό ποσό των 200.000.000 (διακοσίων) 
εκατομμυρίων δραχμών, το οποίο θα χορηγήσει η Ιδρύ- 
τρια ΊΟΝΙΚΗ ΚΑΙ ΛΑΪΚΗ ΤΡΑΠΕΖΑ ΕΛΛΑΔΟΣ Α.Ε.". 

β) Από τη χρήση της Συλλογής Χαρακτικών την οποία θα 
παραχωρήσει η Ιδρύτρια ΊΟΝΙΚΗ ΚΑΙ ΛΑΪΚΗ ΤΡΑΠΕΖΑ 
ΕΛΛΑΔΟΣ Α.Ε." 

γ) Από τη χρήση της Συλλογής Χαρτονομισμάτων την ο¬ 
ποία θα παραχωρήσει η Ιδρύτρια ΊΟΝΙΚΗ ΚΑΙ ΛΑΪΚΗ ΤΡΑ¬ 
ΠΕΖΑ ΕΛΛΑΔΟΣ Α.Ε.". 

Η παραχώρηση της χρήσης, χωρίς αντάλλαγμα, των 
παραπάνω Συλλογών εκ μέρους της ΙΟΝIΚΗΣ ΤΡΑΠΕΖΑΣ 
θα έχει διάρκεια πέντε (5) ετών, η οποία θα δύναται να πα- 
ρατείνεται με απόφαση του Διοικητικού Συμβουλίου της 
Τράπεζας. 

2. Πόροι του ιδρύματος είναι: 

α. Η επιχορήγηση της Ίονικής και Λαϊκής Τράπεζας Ελ¬ 
λάδος Α.Ε". 


β. Οι τυχόν επιχορηγήσεις του Κράτους, της Ευρωπαϊ¬ 
κής Ένωσης και άλλων δημοσίων και διεθνών φορέων. 

γ. Οι επιχορηγήσεις και παροχές γενικά, εκ μέρους Ι¬ 
διωτικών Οργανισμών, Εταιρειών, νομικών προσώπων και 
φυσικών προσώπων. 

δ. Οι κληρονομιές, κληροδοσίες και δωρεές. 

ε. Τα εισοδήματα από τα πάσης φύσεως περιουσιακά 
στοιχεία του και οι τόκοι από τις καταθέσεις στις Τράπε¬ 
ζες Εσωτερικού ή Εξωτερικού. 

στ. Τα πάσης φύσεως έσοδα από τις πωλήσεις βιβλίων 
και εκδόσεων, έργων, εισιτηρίων, καταλόγων, αντιγρά¬ 
φων, φωτογραφικών δελταρίων, εκμαγείων, δικαιωμάτων 
αντιγραφής, κ.λ.π. 

3. Οι δωρεές, κληρονομιές και κληροδοσίες, θα γίνονται 
αποδεκτές μετά από απόφαση του Διοικητικού Συμβουλί¬ 
ου, από τον Πρόεδρο ή άλλο μέλος του Διοικητικού Συμ¬ 
βουλίου ή από το Διευθυντή του Ιδρύματος. 

Οι κληρονομιές θα γίνονται αποδεκτές, πάντοτε, επ'ω- 
φελεία απογραφής. 

4. Επιτρέπεται η εκποίηση ακινήτων ή κινητών πραγμά¬ 
των του Ιδρύματος καθώς και η ανταλλαγή αυτών, όταν 
τούτο εξυπηρετεί την καλύτερη διαχείριση της περιου¬ 
σίας του. 

Η εκποίησή τους γίνεται με απόφαση του Διοικητικού 
Συμβουλίου. 

Άρθρο 4. 

Διοίκηση 

1. Το Ίδρυμα διοικείται από το Διοικητικό Συμβούλιο, α- 
ποτελούμενο από εννέα (9) μέλη, με πενταετή θητεία. 

2. Το Διοικητικό Συμβούλιο του Ιδρύματος, θα ορίζεται 
με απόφαση του Διοικητικού Συμβουλίου της "ΙΟΝΙΚΗΣ 
ΤΡΑΠΕΖΑΣ". 

3. Μέλη του Διοικητικού Συμβουλίου είναι: 

α. Ο εκάστοτε Πρόεδρος του Δ.Στης Ίονικής και Λαϊκής 
Τράπεζας Ελλάδος Α.Ε" ή ο νόμιμος αναπληρωτής του. 

β. Οκτώ (8) διακεκριμένοι Έλληνες πολίτες, οι οποίοι 
διαθέτουν προσόντα και σχετική πείρα, με τους σκοπούς 
του Ιδρύματος. 

Από αυτούς, ένας (1) τουλάχιστον, θα είναι μέλος της Α¬ 
καδημίας Αθηνών, δύο (2) Καθηγητές Ανωτάτων Εκπαι¬ 
δευτικών Ιδρυμάτων εν ενεργεία ή μη, ένας (1) ανώτερος 
ή ανώτατος Δικαστής εν ενεργεία ή μη, και ένας (1) ανώ¬ 
τερος, εν ενεργεία, λειτουργός της Τράπεζας. 

γ. Τα μέλη του Διοικητικού Συμβουλίου είναι ελευθέρως 
επανεκλέξιμα. 

δ. Το πρώτο Διοικητικό Συμβούλιο αποτελείται από 
τους: 

1. Χαράλαμπο Σταματόπουλο του Κωνσταντίνου, Οικο¬ 
νομολόγο, Φιλοκτήτου 24 Ντράφι - Πικερμίου, ΑΔΤ. 
Π. 066435. 

2. Αντώνιο Κουράκη του Στυλιανού, Καθηγητή Οικονο¬ 
μικών του Πανεπιστημίου της Οξφόρδης, Ηρώων Πολυ¬ 
τεχνείου 54 Χανιά - Κρήτης, Αριθμ. Διαβατηρίου 
Η.533523. 

3. Παναγιώτη Τέτση του Ιωάννου, Ακαδημαϊκό Ξενο¬ 
κράτους 44, ΑΔΤ Μ. 111785. 

4. Άγγελο Δεληβοριά του Σπυρίδωνος, Καθηγητή ΑΕΙ, 
Δ/νση Μουσείου Μπενάκη, Στρ. Συνδέσμου 7, ΑΔΤ. 
Α. 539849. 

5. Νικόλαο Χαρ.Κάβουρα, Τραπεζικό, Αδραμυτίου 33 
Ν.Σμύρνη Τ.Κ. 171 21, ΑΔΤ. Α.056215/61. 

6. Ελευθέριο Θεοδώρου του Ευαγγέλου, Τραπεζικό, 

Γουναροπούλου 20 Ιλίσσια, ΑΔΤ. 1.200199/74. 

7. Απόστολο Μπότσο του Πλάτωνα, Πρόεδρο του Ελε¬ 
γκτικού Συνεδρίου, Αντιόχειας 49-51 Τ.Κ. 11251 ΑΘΗΝΑ, 
ΑΔΤ. Ξ. 141451 /68 Η' Αθηνών. 

8. Κων/νο Βασ.Τσουπαρόπουλο, Δικηγόρο-Δημοσιο- 
γράφο, Αυτοκράτορος Ηρακλείου 28 Τ.Κ. 151 22, ΑΔΤ. 
Ρ.004763/92 Τ.Α. Αμαρουσίου. 

9. Οικονόμου Πέτρο του Αθανασίου, Δικηγόρο, Ζαλόγ¬ 
γου 12 Χαλάνδρι, ΑΔΤ. Κ. 063055/75 ΚΔΆΘηνών. 

Εξαιρετικά η θητεία του πρώτου Διοικητικού Συμβουλί¬ 
ου αρχίζει με την δημοσίευση, της σχετικής εγκριτικής α- 
ποφάσεως, του Υπουργείου Οικονομικών, στην Εφημερί¬ 
δα της Κυβερνήσεως και λήγει την 31 η Δεκεμβρίου 2000. 

ε. Σε περίπτωση κατά την οποία κενούται η θέση μέλους 
του Διοικητικού Συμβουλίου, λόγω παραιτήσεως ή για ο- 
ποιαδήποτε άλλη αιτία, τα λοιπά μέλη προβαίνουν στην α¬ 
ντικατάστασή του. Η διάρκεια της θητείας του νέου μέ¬ 
λους, θα είναι όση η υπόλοιπη διάρκεια της θητείας του α- 
ντικατασταθέντος μέλους. 

Κατά το διάστημα μέχρι την εκλογή του νέου μέλους, το 
Διοικητικό Συμβούλιο συγκροτείται και λειτουργεί νόμιμα 
με τα υπόλοιπα μέλη, εφόσον ο αριθμός τους, συμπερι¬ 
λαμβανομένου του Προέδρου του Δ.Σ, δεν είναι μικρότε¬ 
ρος των πέντε (5). 

Η ιδιότητα του μέλους του Διοικητικού Συμβουλίου είναι 
τιμητική. 

Τα μέλη δεν αμείβονται για τη συμμετοχή τους στις συ¬ 
νεδριάσεις του Διοικητικού Συμβουλίου δικαιούνται όμως 
να λαμβάνουν οδοιπορικά έξοδα, τα οποία θα αποδει- 
κνύονται νόμιμα. 

4. Πρόεδρος του Διοικητικού Συμβουλίου είναι ο Πρόε¬ 
δρος του Διοικητικού Συμβουλίου της Ανώνυμης Τραπε¬ 
ζικής Εταιρείας με την επωνυμία ΊΟΝΙΚΗ ΚΑΙ ΛΑΪΚΗ ΤΡΑ¬ 
ΠΕΖΑ ΕΛΛΑΔΟΣ Α.Ε." ή ο νόμιμος αναπληρωτής του. 

5. Το Διοικητικό Συμβούλιο εκλέγει από τα μέλη του, κα¬ 
τά το α'τρίμηνο κάθε ημερολογιακού έτους Αντιπρόεδρο, 
Γενικό Γραμματέα και Ταμία. 

6. Μέλος του Διοικητικού Συμβουλίου κωλυόμενο δύνα- 
ται να αντιπροσωπευθεί από άλλο μέλος του Διοικητικού 
Συμβουλίου, με εξουσιοδότηση, δι'επιστολής απευθυνό¬ 
μενης προς το Διοικητικό Συμβούλιο. 

Καθένας σύμβουλος μπορεί να αντιπροσωπεύει μόνο έ¬ 
ναν κωλυόμενο. 

Το Διοικητικό Συμβούλιο βρίσκεται σ'απαρτία εφόσον 
ευρίσκονται ή εκπροσωπούνται σ'αυτό, τουλάχιστον πέ¬ 
ντε (5) μέλη. 

7. Το Διοικητικό Συμβούλιο συνέρχεται τακπκά ανά τρίμη¬ 
νο, έκτακτα δε όσες φορές ήθελε συγκληθεί από τον Πρόε¬ 
δρο ή με αίτηση τριών (3) τουλάχιστον εκ των μελών του. 

8. Οι αποφάσεις του Διοικητικού Συμβουλίου λαμβάνο- 
νται με πλειοψηφία των μελών, τα οποία παρίστανται και 
εκπροσωπούνται κατά την συνεδρίαση. 

9. Για κάθε συνεδρίαση τηρούνται πρακτικά, τα οποία 
καταχωρούνται σε ειδικό βιβλίο και υπογράφονται από ό¬ 
λα τα μέλη του Διοικητικού Συμβουλίου, που μετέχουν 
στις συνεδριάσεις. 

10. Η συγκρότηση του Διοικητικού Συμβουλίου είναι νό¬ 
μιμη ακόμη και εάν ένα ή περισσότερα μέλη παύσουν, για 
οποιονδήποτε λόγο, να είναι μέλη αυτού (Παραίτηση, α¬ 
πώλεια ιδιότητας με την οποία διορίσθηκαν, κ.λ.π.), με την 
προϋπόθεση όμως ότι πάντοτε ο αριθμός των μελών του 
Διοικητικού Συμβουλίου δεν θα είναι μικρότερος των πέ¬ 
ντε (5). 


Άρθρο 5. 

Αρμοδιότητες Διοικητικού Συμβουλίου 

1. - Το Διοικητικό Συμβούλιο: 

α. Διοικεί το Ίδρυμα, φροντίζει τις υποθέσεις του, δια¬ 
χειρίζεται την περιουσία του Ιδρύματος, ορίζει Γ ενικό Δι¬ 
ευθυντή του Ιδρύματος και καθορίζει τη διάρκεια της θη¬ 
τείας του, ως και τις αρμοδιότητές του και γενικά αποφα¬ 
σίζει κατά την κρίση του για κάθε θέμα, ώστε να 
επιτυγχάνονται οι σκοποί του Ιδρύματος, σύμφωνα με τις 
διατάξεις του παρόντος Οργανισμού. Οι πράξεις του Δι¬ 
οικητικού Συμβουλίου δεν υπόκεινται σε έγκριση ή επικύ¬ 
ρωση από οποιαδήποτε αρχή. 

β. Καταρτίζει και ψηφίζει τον προϋπολογισμό και απο¬ 
λογισμό του Ιδρύματος, καθώς και τον Ισολογισμό αυτού. 

γ. Αποφασίζει για την αποδοχή ή αποποίηση κληρονο¬ 
μιών, κληροδοσιών, δωρεών και λοιπών παροχών, ως και 
περί ανακηρύξεως ευεργετών ή δωρητώντου Ιδρύματος. 

δ. Αποφασίζει για την αγορά, πώληση, εκμίσθωση ή μί¬ 
σθωση ακινήτων, για την πρόσληψη του αναγκαίου προ¬ 
σωπικού, στο οποίο ασκεί πειθαρχική εξουσία, καθορίζει 
τις αρμοδιότητες και αποδοχές αυτού και ρυθμίζει την εν 
γένει υπηρεσιακή του κατάσταση, δυνάμενο να καταρτί¬ 
σει για τον σκοπό αυτό και Κανονισμό Εσωτερικής Υπη¬ 
ρεσίας, με τον οποίο θα καθορίζονται οι αρμοδιότητες υ¬ 
παλλήλων, Επιτροπών ή άλλων Οργάνων του Ιδρύματος. 

Δι’ αποφάσεωντου Διοικητικού Συμβουλίου, δύναται να 
ληφθούν περαιτέρω μέτρα ελέγχου της διαχειρίσεως και 
εξασφαλίσεως της περιουσίας του Ιδρύματος. 

2. Το Διοικητικό Συμβούλιο μπορεί να μεταβιβάζει ορι¬ 
σμένες εξουσίες, δικαιώματα ή δραστηριότητες, σ ένα ή 
περισσότερα από τα μέλη αυτού, σε υπαλλήλους του Ι¬ 
δρύματος ή επιτροπές και άλλους ειδικούς επιστήμονες, 
στους οποίους μπορεί να αναθέτει την ειδική μέριμνα για 
ορισμένη πράξη, έργο, μελέτη, θέμα ή τομέα. 

3. Το Διοικητικό Συμβούλιο μπορεί να προβεί σε συνερ¬ 
γασίες και συμφωνίες, με ημεδαπά ή αλλοδαπά Ιδρύματα 
και Οργανισμούς, που εξυπηρετεούν την επίτευξη των 
σκοπών του Ιδρύματος. 

Άρθρο 6. 

Καθήκοντα Προέδρου 

1. - Ο Πρόεδρος του Διοικητικού Συμβουλίου του Ιδρύ¬ 
ματος: 

α. Εκπροσωπεί το Ίδρυμα ενώπιον κάθε Δικαστικής, Δι¬ 
οικητικής ή Δημοτικής Αρχής, Τραπεζών και Οργανισμών 
σ όλες τις σχέσεις και συναλλαγές του, ως και τις σχέσεις 
του με τρίτους φυσικά ή νομικά πρόσωπα. 

β. Συγκαλεί το Διοικητικό Συμβούλιο τακτικά ή έκτακτα 
και κηρύσσει την έναρξη και λήξη των συνεδριάσεων. 

γ. Καταρτίζει την ημερήσια διάταξη, την οποία και υπο¬ 
γράφει. 

δ. Εντέλλεται την πληρωμή οποιοσδήποτε δαπάνης που 
αναγράφεται στον εγκεκριμένο προϋπολογισμό. 

ε. Υπογράφει κάθε έγγραφο του Διοικητικού Συμβουλί¬ 
ου. 

στ. Εκτελείτις αποφάσεις αυτού. 

2. Τον Πρόεδρο απόντα ή κωλυόμενο αναπληρώνει ο Α¬ 
ντιπρόεδρος. 

3. Το Διοικητικό Συμβούλιο δύναται να αναθέτει τη δι¬ 
καστική η εξώδικη εκπροσώπηση του Ιδρύματος είτε γε¬ 
νικά είτε για ορισμένη περίπτωση ή συγκεκριμένο τομέα 
ως και οποιαδήποτε άλλη αρμοδιότητα του Προέδρου, 

στον Αντιπρόεδρο ή σε άλλο Σύμβουλο ή και σε τρίτο μη 
μέλος του Διοικητικού Συμβουλίου. 

Άρθρο 7. 

Καθήκοντα Γ ραμματέα 

1. Ο Γραμματέας του Διοικητικού Συμβουλίου: 

α. Συνυπογράφει με τον Πρόεδρο τα έγγραφα του Ι¬ 
δρύματος. 

β. Έχει την επιμέλεια για τη σύνταξη των Πρακτικών, 
που τηρούνται κατά τις συνεδριάσεις του Διοικητικού 
Συμβουλίου. 

γ. Μεριμνά για την εκτέλεση των αποφάσεων του Διοι¬ 
κητικού Συμβουλίου. 

δ. Λαμβάνει γνώση όλων των εγγράφων που απευθύνο¬ 
νται στο Ίδρυμα και διεκπεραιώνει την αλληλογραφία. 

ε. Εποπτεύει τις Διοικητικές Υπηρεσίες και τις Υπηρε¬ 
σίες εκδόσεων του Ιδρύματος. 

στ. Φυλάσσει τα έγγραφα, τα βιβλία και τη σφραγίδα 
του Ιδρύματος και ευθύνεται για την καταστροφή ή απώ¬ 
λεια τούτων. 

ζ. Υποβάλλει στην αρχή κάθε χρόνου, στο Διοικητικό 
Συμβούλιο του Ιδρύματος έκθεση των πεπραγμένων αυ¬ 
τού. 

2. Το Γ ραμματέα του Ιδρύματος, απάντα ή κωλυόμενο, 
αναπληρώνει ένας από τους Συμβούλους, ο οποίος ορί¬ 
ζεται με απόφαση του Διοικητικού Συμβουλίου. 

Άρθρο 8. 

Καθήκοντα Ταμία 

1.-0 Ταμίας: 

α. Εισηγείται στο Διοικητικό Συμβούλιο, κάθε οικονομι¬ 
κό θέμα, για τη λήψη σχετικής αποφάσεως. 

β. Υποβάλλει τον Προϋπολογισμό, του επόμενου Οικο¬ 
νομικού Έτους προς ψήφιση. 

γ. Υποβάλλει στην αρχή του Οικονομικού Έτους τον Ι¬ 
σολογισμό και Απολογισμό προς έγκριση. 

δ. Συνυπογράφει, μετά του Προέδρου τα νόμιμα παρα¬ 
στατικά έγγραφα εισπράξεων και πληρωμών του Ιδρύμα¬ 
τος. 

ε. Διενεργεί κάθε πληρωμή με βάση εντάλματα που έ¬ 
χουν εκδοθεί νόμιμα. 

στ. Τηρεί τα βιβλία διαχειρίσεως του Ιδρύματος, που α- 
ναφέρονται στο άρθρο 14 του παρόντος Οργανισμού. 

ζ. Καταθέτει στην Ιονική και Λαϊκή Τράπεζα Ελλάδος 
Α.Ε., τα έσοδα του Ιδρύματος, τα οποία εισπράττονται 
σύμφωνα με τα ανωτέρω. 

Για την αντιμετώπιση των εκτάκτων και επειγουσών α¬ 
ναγκών του Ιδρύματος, ο Ταμίας μπορεί να παρακρατεί α¬ 
πό τα έσοδα, ανάλογο ποσό, το οποίο καθορίζεται από το 
Διοικητικό Συμβούλιο. 

η. Προβαίνει σ'ανάληψη των καταθέσεων μετά από έγ¬ 
γραφη εντολή του Προέδρου ή του νόμιμου αναπληρωτή 
του. 

2. Τον ταμία απάντα ή κωλυόμενο, αναπληρώνει ένας α¬ 
πό τους συμβούλους, που ορίζεται από το Διοικητικό Συμ¬ 
βούλιο. 

Άρθρο 9. 

Εκτελεστική Επιτροπή 

1. Για την εύρρυθμη λειτουργία του Ιδρύματος, συ¬ 
γκροτείται τετραμελής Εκτελεστική Επιτροπή, η οποία α- 
ποτελείται από τον Πρόεδρο του Διοικητικού Συμβουλί¬ 
ου, τον Αντιπρόεδρο, το Γενικό Γραμματέα ή τους Ανα¬ 


πληρωτές τους και από το Γενικό Διευθυντή του Ιδρύμα¬ 
τος, ή σε περίπτωση μη υπάρξεως Γενικού Διευθυντή, α¬ 
πό ένα μέλος του Διοικητικού Συμβουλίου, οριζόμενο από 
το Συμβούλιο. 

2. Η Εκτελεστική Επιτροπή έχει τις εξής αρμοδιότητες: 
α. Είναι αρμόδια για τη μελέτη κάθε μορφωτικού διοι¬ 
κητικού και οικονομικού θέματος, για το οποίο έχει εξου¬ 
σιοδοτηθεί από το Διοικητικό Συμβούλιο. 

β. Εγκρίνει τα αποτελέσματα των διαγωνισμών, που διε- 
νεργούνται για προμήθειες και εκτελέσεις εργασιών, των 
άρθρων 12 ,13 και 14 του παρόντος Οργανισμού, εφόσον 
το ύψος του προς έγκριση ποσού δεν υπερβαίνει το ποσό 
το οποίον ορίζεται με την απόφαση του Διοικητικού Συμ¬ 
βουλίου, 

Το Διοικητικό Συμβούλιο μπορεί με απόφασή του να αυ¬ 
ξάνει ή να μειώνει το προαναφερόμενο ποσό. 

γ. Εγκρίνει την διάθεση δωρεάν βιβλίων σε Ιδρύματα, 
Σωματεία, και λοιπά νομικά πρόσωπα. 

δ. Στα μέλη της Εκτελεστικής Επιτροπής για τις προ- 
σφερόμενες από αυτά, με την εν λόγω ιδιότητά τους, υπη¬ 
ρεσίες, μπορεί να χορηγείται αμοιβή, το ύψος της οποίας 
καθορίζεται, με απόφαση του Διοικητικού Συμβουλίου. 

Άρθρο 10. 

Προσλήψεις Συνεργατών 

Το Διοικητικό Συμβούλιο, μπορεί να προσλαμβάνει, ως 
έκτακτους συνεργάτες, ειδικούς επιστήμονες, ή καλλιτέ¬ 
χνες, για την εκτέλεση συγκεκριμένου έργου, καθορίζο¬ 
ντας και την σχετική αμοιβή. 

Την ίδια αρμοδιότητα έχει και η Εκτελεστική Επιτροπή, 
εφόσον οι προσλαμβανόμενοι, πρόκειται να απασχολη¬ 
θούν σε συγκεκριμένο έργο, μικρής διάρκειας και αξίας 
μέχρι 1.000.000 δραχμών. 

Άρθρο 11. 

Οικονομική Διαχείριση 

1. Η Οικονομική Διαχείριση του Ιδρύματος ενεργείται με 
βάση τον προϋπολογισμό και απολογισμό εσόδων και ε¬ 
ξόδων, που καταρτίζεται κατ έτος, ψηφίζεται από το Διοι¬ 
κητικό Συμβούλιο και ελέγχεται από τον Υπουργό Οικο¬ 
νομικών κατά τα οριζόμενα στο άρθρο 1 του παρόντος 
Οργανισμού. 

2. Το οικονομικό έτος αρχίζει την 1 η Ιανουάριου και λή¬ 
γει την 31 η Δεκεμβρίου του ιδίου έτους. 

Κατ'εξαίρεση, το πρώτο οικονομικό έτος αρχίζει, από 
την ημερομηνία δημοσιεύσεως του εγκριτικού νόμου σύ¬ 
στασης του Ιδρύματος και λήγει την 31η Δεκεμβρίου του 
επόμενου έτους. 

3. Πόροι του Ιδρύματος, μετά την αφαίρεση των κάθε 
φύσεως εξόδων, που διατίθενται για την ικανοποίηση των 
σκοπών του, σύμφωνα με το άρθρο 2 του παρόντος και τις 
σχετικές αποφάσεις του Διοικητικού Συμβουλίου, δύνα- 
ται να επενδύονται σε τίτλους, ακίνητα και σε κάθε εν γέ- 
νει περιουσιακό στοιχείο, του οποίου οι πρόσοδοι, κατά 
την κρίση του Διοικητικού Συμβουλίου θα εξυπηρετούσαν 
προσφορώτερα και πληρέστερα τους σκοπούς του Ιδρύ¬ 
ματος και την αύξηση των πόρων αυτών. 

4. Τα μετρητά καθώς καιταχρεώγραφα και οι τίτλοι του 
Ιδρύματος, κατατίθενται υποχρεωτικά στην Ιονική και Λαϊ¬ 
κή Τράπεζα Ελλάδος Α. Ε. 

5. Δωρεές προς το Ίδρυμα από την αλλοδαπή, δύναται 
κατά την ελευθέρια κρίση του Διοικητικού Συμβουλίου, να 
επενδύωνται, σε περιουσιακά στοιχεία στην αλλοδαπή ή 

να κατατίθενται εντόκως σε Τράπεζες του εξωτερικού σε 
συνάλλαγμα. 

Άρθρο 12. 

Δαπάνες του Ιδρύματος 

1. Το Ίδρυμα διαθέτει τους πόρους και την περιουσία 
του γενικώτερα, για την ευόδωση των σκοπών αυτού εν¬ 
δεικτικά δε: 

α. Για αμοιβές υπαλλήλων και εργατών. 

β. Για αμοιβές ατόμων που παρέχουν ειδικές υπηρε¬ 
σίες. 

γ. Γ ια εισφορές υπέρ του ΙΚΑ κ.λ.π. Ασφαλιστικών Ορ¬ 
γανισμών. 

δ. Γ ια πληρωμές οδοιπορικών, μελών του Διοικητικού 
Συμβουλίου, υπαλλήλων και όσων ασκούν εντεταλμένη υ¬ 
πηρεσία. 

ε. Γ ια αγορές ακινήτων αναγκαίων στο Ίδρυμα, καταβο¬ 
λή μισθωμάτων, εξόδων υδρεύσεως, καθαριότητος, γρα¬ 
φικής ύλης, επικοινωνιών, κ.λ.π. 
στ. Γ ια δημόσιες σχέσεις. 

ζ. Γ ια συντήρηση και επισκευή κτιρίων, επίπλων, σκευ¬ 
ών, κ.λ.π. 

η. Για προμήθεια επίπλων, σκευών. 

θ. Γ ια εκτυπώσεις, εκδόσεις, βιβλιοδετήσεις. 

ι. Για αγορά βιβλίων και έργων τέχνης. 

ια. Για προμήθεια φωτογραφικού, φωτοτυπικού και κι¬ 
νηματογραφικού υλικού. 

ιβ. Γ ια αγορά πινάκων, ιστορικών εγγράφων, χειρογρά¬ 
φων και κειμηλίων. 

ιγ. Για χορηγήσεις υποτροφιών και χρηματικών επά¬ 
θλων. 

ιδ. Για ενισχύσεις σωματείων, ιδιωτών, πολιτιστικών εκ¬ 
δηλώσεων, κ.λ,π. 

ιε. Γ ία κάθε άλλη δαπάνη, η οποία κρίνεται αναγκαία, για 
την καλύτερη οργάνωση, λειτουργία και ευόδωση των 
σκοπών του Ιδρύματος. 

Άρθρο 13. 

Πάγια προκαταβολή 

1. Για την αντιμετώπιση των δαπανών λειτουργίας του Ι¬ 
δρύματος, τίθεται στη διάθεση του Ταμείου, ως πάγια 
προκαταβολή, ποσό το οποίο ορίζεται κάθε φορά, με α¬ 
πόφαση του Διοικητικού Συμβουλίου ή της Εκτελεστικής 
Επιτροπής. Το ποσό αυτό κατατίθεται σε ειδικό λογαρια¬ 
σμό του Ιδρύματος. 

2. Διαχειριστής της προκαταβολής ορίζεται από το Δι¬ 
οικητικό Συμβούλιο ή την Εκτελεστική Επιτροπή, ένας α¬ 
πό τους ανώτερους υπαλλήλους του Ιδρύματος. 

3. Η πληρωμή δαπανών, από το λογαριασμό πάγιας 
προκαταβολής, διενεργείται από τον διαχειριστή, με βά¬ 
σει τα σχετικά δικαιολογητικά έγγραφα. 

Άρθρο 14. 

Προμήθειες - εκτέλεση εργασιών 

1. Προμήθειες και εκτελέσεις εργασιών ενεργούνται με 
μειοδοτικό διαγωνισμό. 

Για την κατακύρωσή τους αποφασίζει η Εκτελεστική Ε¬ 
πιτροπή (άρθρο 9), άλλως το Διοικητικό Συμβούλιο. 

2. Για τους όρους, τις προδιαγραφές και την συλλογή 


των προσφορών, μεριμνούν οι οικονομικές υπηρεσίες 
του Ιδρύματος ενεργώντας στα πλαίσια των σχετικών α¬ 
ποφάσεων του Διοικητικού Συμβουλίου. 

Η κατακυρωτική απόφαση του Διοικητικού Συμβουλίου 
ή της Εκτελεστικής Επιτροπής συνιστά και έγκριση του 
τρόπου ενεργείας του διαγωνισμού. 

3. Από τις διατάξεις για διαγωνισμό εξαιρούνται: 
α. Προμήθειες από την Αλλοδαπή. 

β. Αγορές έργων τέχνης, βιβλίων, κειμηλίων και αντικει¬ 
μένων συλλεκτικής αξίας π.χ. παλαιών βιβλίων, κωδίκων, 
χειρογράφων, αρχείων, παλαιών επίπλων, κ.λ.π. 

γ. Συγγραφή κάθε είδους πονημάτων π.χ. λογοτεχνικών 
έργων, μελετών, δοκιμίων, ιστορικών εκδόσεων, κριτικών 
σχολίων, κ.λ.π. 

δ. Μεταφράσεις κάθε είδους. 

ε. Εργασίες που αφορούν την έκδοση βιβλίων ή εντύ¬ 
πων από το Ίδρυμα, εργασίες τυπογραφίας, λιθογρα¬ 
φίας, στοιχειοθεσίας, σελιδοποίησης, μοντάζ, φωτογρα- 
φίσεων, τυπογραφικής επιμέλειας, διόρθωσης δοκιμίων 
και βιβλιοδεσίας. 

στ. Φωτογραφίσεις, μικροφωτογραφίσεις και οποιοσ¬ 
δήποτε φύσεως καλλιτεχνικές εργασίες τις οποίες το Ί¬ 
δρυμα αναθέτει σε τρίτους. 

ζ. Προμήθειες εξοπλισμού οποιουδήποτε είδους, εφό- 
σοντο Διοικητικό Συμβούλιο αποφασίζει ομόφωνα ότι λό¬ 
γω των ποιοτικών προδιαγραφών που απαιτούνται, επιλο¬ 
γή μπορεί να γίνει ενός μόνο προϊόντος. 

Γ ια τις προμήθειες ή εκτελέσεις εργασιών των περιπτώ¬ 
σεων α έως στ, απαιτείται απόφαση της Εκτελεστικής Ε¬ 
πιτροπής, εφόσον το ύψος της πραγματοποιούμενης δα¬ 
πάνης δεν υπερβαίνει το ύψος της παρ.2β του άρθρου 9, 
ή άλλως απόφαση του Διοικητικού Συμβουλίου, με την ο¬ 
ποία βεβαιώνεται η υπαγωγή της προμήθειας ή εκτέλε- 
σης εργασιών στις παραπάνω ρυθμίσεις και εγκρίνεται η 
σχετική δαπάνη. 

4. Το Διοικητικό Συμβούλιο, μπορεί να ορίζει την διαδι¬ 
κασία ελέγχου των παραστατικών εγκρίσεως και πληρω¬ 
μής των δαπανών και εξοφλήσεως των οφειλών του Ιδρύ¬ 
ματος, αναθέτοντας σχετικά καθήκοντα σε υπαλλήλους ή 
όργανα του Ιδρύματος, που θα ενεργούν από κοινού ή χω¬ 
ριστά. 

Η διαδικασία και τα καθήκοντα αυτά, μπορεί να καθορι- 
σθούν από τον Κανονισμό Εσωτερικής Υπηρεσίας, που 
τυχόν θα καταρτισθεί. 

Άρθρο 15. 

Βιβλία και στοιχεία 

1. Από το Ίδρυμα τηρούνται υποχρεωτικά και τα παρα¬ 
κάτω βιβλία και στοιχεία: 

α. Βιβλίο Πρωτοκόλλου εισερχομένων και εξερχομένων 
εγγράφων. 

β. Βιβλίο λογιστικής παρακολούθησης, στο οποίο κατα¬ 
χωρίζονται ανελλιπώς κατά χρονολογική σειρά και με την 
δέουσα λογιστική τάξη τα έσοδα και έξοδα που γίνονται 
κατά την διάρκεια της χρήσης ως και κάθε άλλο βιβλίο ή 
παραστατικό στοιχείο, που απαιτείται κατά Νόμο. 

γ. Βιβλίο Απογραφών, στο οποίο καταχωρείται στο τέ¬ 
λος κάθε ημερολογιακού έτους ο Ισολογισμός του Ιδρύ¬ 
ματος. 

δ. Στελέχη αριθμημένων διπλοτύπων αποδείξεων, ει¬ 
σπράξεων και ενταλμάτων πληρωμής, θεωρημένα από 
τον Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο δύναται να αποφασίσει την τήρηση και 
άλλων βιβλίων και στοιχείων τα οποία ήθελε κρίνει απα¬ 
ραίτητα για την παρακολούθηση της διαχείρισης της πε¬ 
ριουσίας του Ιδρύματος και της εκτελέσεως των σκοπών 
αυτού. 

Άρθρο 16. 

Αγορές έργων τέχνης 

1. Για τον εμπλουτισμό των συλλογών του Ιδρύματος, 
επιτρέπεται η αγορά έργων από το Εσωτερικό και Εξωτε¬ 
ρικό, χωρίς περιορισμό, ως προς το ύψος της δαπάνης ή 
την τήρηση οποιαδήποτε διατύπωσης, εκτός από τα ανα- 
φερόμενα παρακάτω. 

2. Η αγορά έργων τέχνης, γίνεται με απόφαση του Διοι¬ 
κητικού Συμβουλίου, μετά από έγγραφη εισήγηση ειδικού 
προς τούτο συμβούλου. 

3. Το Διοικητικό Συμβούλιο δύναται ακόμη να ορίζει ει¬ 
δικούς επιστήμονες αλλοδαπούς ή ημεδαπούς ή οργανι¬ 
σμούς, ως πραγματογνώμονες, για την εξέταση της γνη¬ 
σιότητας ή την αποτίμηση της αξίας των προσφερομένων 
έργων ή και για τα δύο. 

Η αμοιβή των εν λόγω πραγματογνωμόνων που θα α¬ 
παιτηθεί γι’ αυτό, θα καθορίζεται από το Διοικητικό Συμ¬ 
βούλιο. 

Άρθρο 17. 

Ειδικές διατάξεις 

1. Επιτρέπεται μετά από απόφαση του Διοικητικού Συμ¬ 
βουλίου, ο δανεισμός των έργων τέχνης του Ιδρύματος 
μόνο σε Μουσεία του Εσωτερικού και του Εξωτερικού κα¬ 
θώς και η μεταφορά τους στο Εξωτερικό προς συμμετο¬ 
χή σε εκθέσεις. 

2. Οι αίθουσες του Ιδρύματος, στις οποίες εκτίθενται οι 
συλλογές και γενικά τα έργα τέχνης του Ιδρύματος, θα 
παραμένουν ανοικτές για το κοινό τις ημέρες και ώρες 
που θα ορίζονται με απόφαση του Διοικητικού Συμβουλί¬ 
ου ή της Εκτελεστικής Επιτροπής. 

Άρθρο 18. 

Διάλυση ιδρύματος 

1. Το Ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του Ιδρύματος για οποιοδή- 
ποτε λόγο, η περιουσία του θα περιέρχεται, μετ’ απόφα¬ 
ση του Διοικητικού Συμβουλίου, στο Δήμο Αθήνας ή και 
Κέρκυρας είτε στο Νομικό Πρόσωπο της ιδρύτριας Τρά¬ 
πεζας ως κεφάλαιο αυτοτελούς Διαχείρισης για την εκ¬ 
πλήρωση των ιδίων σκοπών. 

Στον Υπουργό Πολιτισμού και στον Υφυπουργό Οικονο¬ 
μικών αναθέτουμε τη δημοσίευση και εκτέλεση του πα¬ 
ρόντος Διατάγματος. 

Αθήνα, 2 Φεβρουάριου 1999 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΠΟΛΙΤΙΣΜΟΥ 

ΓΕΩΡΓΙΟΣ ΔΡΥΣ ΕΥΑΓΓΕΛΟΣ ΒΕΝΙΖΕΛΟΣ 


ΑΠΟΦΑΣΕΙ Σ 

Αριθ. ΔΙΔΚ/Φ. 1/2/2608 (2) 

Τροποποίηση των ΔΙΔΚ/Φ1/20199/5.9.1997 (ΦΕΚ Β 801) 
και 38271/12.11.98 (ΦΕΚ 1178/Β/13.11.98) κοινών α¬ 
ποφάσεων του Πρωθυπουργού και του Υπουργού Ε¬ 
σωτερικών, Δημόσιας Διοίκησης και Αποκέντρωσης 
«ανάθεση αρμοδιοτήτων στους Υφυπουργούς Εσωτε¬ 
ρικών, Δημόσιας Διοίκησης και Αποκέντρωσης». 

Ο ΠΡΩΘΥΠΟΥΡΓΟΣ ΚΑΙ 
ΥΠΟΥΡΓΟΣ ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη τις διατάξεις 

Ι.ΤωνάρθρωνβΙ παρ. 1 και83παρ. 2του Συντάγματος. 

2. Των άρθρων 16 παρ. 5 και 22 παρ. 3 του Ν. 1558/1985 
«Κυβέρνηση και Κυβερνητικά όργανα» (Α’ 137). 

3. Του Π.Δ. 373/1995 «Συγχώνευση των Υπουργείων 
Προεδρίας της Κυβέρνησης και Εσωτερικών Δημόσιας 
Διοίκησης και Αποκέντρωσης και καθορισμός των αρμο- 
διοτήτωντου» (ΦΕΚ 201 Α’). 

4. Του Π.Δ. 49/1988 «Οργανισμός του Υπουργείου Ε¬ 
σωτερικών» (ΦΕΚ 18 Α) όπως τροποποιήθηκε και συ¬ 
μπληρώθηκε μεταγενέστερα. 

5. Του Π.Δ. 320/1988 «Οργανισμός Υπηρεσιών του Υ¬ 
πουργείου Προεδρίας της Κυβέρνησης» (ΦΕΚ 149 Α’) ό¬ 
πως τροποποιήθηκε και συμπληρώθηκε μεταγενέστερα. 

6. Του Π.Δ. 400/1995 «Σύσταση Γενικής Γραμματείας 
Δημόσιας Διοίκησης στο Υπουργείο Εσωτερικών, Δημό¬ 
σιας Διοίκησης και Αποκέντρωσης και καθορισμός των 
αρμοδιοτήτων της» (ΦΕΚ 226 Α). 

7. Του Π.Δ. 401/1995 «Σύσταση Γενικής Γραμματείας 
Τοπικής Αυτοδιοίκησης στο Υπουργείο Εσωτερικών, Δη¬ 
μόσιας Διοίκησης και Αποκέντρωσης και καθορισμός των 
αρμοδιοτήτων της» (ΦΕΚ 226 Α). 

8. Την 133/2.1.1996 απόφαση του Πρωθυπουργού «Με¬ 
τατροπή δύο (2) θέσεων Αναπληρωτών σε θέσεις Υφυ¬ 
πουργών Εσωτερικών, Δημόσιας Διοίκησης και Αποκέ¬ 
ντρωσης» (ΦΕΚ 52 Β’). 

9. Του άρθρου 27 του Ν. 2081/1992 (ΦΕΚ 154 Α’) με το 
οποίο προστέθηκε άρθρο 29Α’ στο Ν. 1558/1985, όπως ι¬ 
σχύει μετά την τροποποίησή του με τη διάταξη της παρ. 
2.α. του άρθρου 1 του Ν. 2469/1997 (ΦΕΚ 38 Α’) και το γε¬ 
γονός ότι από την παρούσα απόφαση δεν προκαλείται δα¬ 
πάνη σε βάρος του κρατικού προϋπολογισμού. 

10. Τις ΔΙΔΚ Φ.1/20.199/5.9.1997 (ΦΕΚ Β’ 801) και 
38271/12.11.98 (ΦΕΚ 1178/Β/13.11.98 κοινές αποφάσεις 
μας, αποφασίζουμε: 

Α. Το άρθρο 3 της ΔΙΔΚ/Φ. 1/20199/5.9.98 απόφασης α¬ 
ντικαθίσταται ως εξής: 

Αρθρο 3 

Στον Υφυπουργό Σταύρο Μπένο, αναθέτουμε την ά¬ 
σκηση αρμοδιοτήτων επί θεμάτων: 

1. Των Διευθύνσεων της Γενικής Διεύθυνσης Διοικητι¬ 
κής Οργάνωσης και Διαδικασιών και της Γενικής Διεύθυν¬ 
σης Διοικητικής Υποστήριξης του πρώην Υπουργείου 
Προεδρίας. 

2. Των Διευθύνσεων της Γ ενικής Διεύθυνσης Κατάστα¬ 
σης Προσωπικού και της Γενικής Διεύθυνσης Διοικητικού 
Εκσυγχρονισμού του πρώην Υπουργείου Προεδρίας. 

3. Επί θεμάτων της Γενικής Γραμματείας Ισότητας των 
φύλων. 

4. Επίθεμάτωντου Εθνικού Κέντρου Δημόσιας Διοίκησης. 

Β. Το άρθρο 3 της 38271/12.11.98 απόφασης αντικαθί¬ 
σταται ως εξής: 

Άρθρο 3 

Στον Υφυπουργό Γεώργιο Φλωρίδη αναθέτουμε την ά¬ 
σκηση των αρμοδιοτήτων επί θεμάτων: 

1. Των Διευθύνσεων της Γενικής Διεύθυνσης της Διοικη¬ 
τικής Υποστήριξης του πρώην Υπουργείου Εσωτερικών. 

2. Των Διευθύνσεων της Γενικής Διεύθυνσης Τοπικής 
Αυτοδιοίκησης εκτός του Τμήματος Οικονομικής Διοίκη¬ 
σης ΟΤΑτης Διεύθυνσης Οικονομικών ΟΤΑτου πρώην Υ¬ 
πουργείου Εσωτερικών. 

3. Των Διευθύνσεων της Γενικής Διεύθυνσης Αναπτυ¬ 
ξιακών Προγραμμάτων εκτός της Διεύθυνσης Εκλογών. 

4. Της Διεύθυνσης Επιθεώρησης του πρώην Υπουργεί¬ 
ου Εσωτερικών. 

5. Επί θεμάτων της Γενικής Γραμματείας Πολιτικής 
Προστασίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Φεβρουάριου 1999 
Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ ΣΗΜΙΤΗΣ 

Ο ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΑΛΕΞΑΝΔΡΟΣ ΠΑΠΑΔΟΠΟΥΛΟΣ 
-♦- 


Αριθ. Φ21/ΟΙΚ. 74 (3) 

Αναπροσαρμογή εισοδηματικών κριτηρίων χορήγησης 

Επιδόματος Κοινωνικής Αλληλεγγύης Συνταξιούχων. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ, 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 
ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 24 παρ. του Ν. 2556/97 
(ΦΕΚΑ'270). 

2. Τις διατάξεις του άρθρου 70 του Ν. 2676/5.1.99 (ΑΊ). 

3. Τις διατάξεις του Ν. 1558/1985 (Α' 137). 

4. Τις διατάξεις του Π.Δ. 372/95 (Α' 201) και Π.Δ. 
213/1992 (Α' 102). 

5. Τις διατάξεις του άρθρου 27 του Ν. 2081/1992 (Α' 
154), όπως αντικαταστάθηκε με το άρθρο 1 του Ν. 
2469/1997 (Α'38). 

6. Το γεγονός ότι από την εφαρμογή της απόφασης αυ¬ 
τής προκαλείται οικονομική επιβάρυνση των ασφαλιστι¬ 
κών οργανισμών και του ΝΑΤ ύψους 24.461 εκατομμυ¬ 
ρίων δραχμών για το έτος 1999, η οποία θα καλυφθεί από 
τον Κρατικό Προϋπολογισμό και συγκεκριμένα από τις 
εγγεγραμμένες πιστώσεις του ΚΑΕ 2737 των προϋπολο¬ 
γισμών του Υπουργείου Εργασίας και Κοινωνικών Ασφα¬ 
λίσεων (ειδ. φ. 33/210) και του Υπουργείου Ναυτιλίας (εδ. 
φ.41/110), αποφασίζουμε: 

1. Τα ποσά που αναφέρονται στα εισοδηματικά κριτήρια 
της παρ. 3 του άρθρου 24 του Ν. 2556/1997 αναπροσαρ¬ 
μόζονται ως ακολούθως: 

α. Το συνολικό καθαρό ετήσιο εισόδημα από συντάξεις 


(κύριες, επικουρικές και βοηθήματα), μισθούς, ημερομί¬ 
σθια και λοιπά επιδόματα που χορηγήθηκαν σε μισθωτό 
στο ποσό του ενός εκατομμυρίου οκτακόσιων έξι χιλιά¬ 
δων (1.806.000) δραχμών. 

β. Το συνολικό ετήσιο ατομικό φορολογητέο εισόδημα 
του συνταξιούχου στο ποσό των δύο εκατομμυρίων εκα¬ 
τόν επτά χιλιάδων (2.107.000) δραχμών. 

γ. Το συνολικό ετήσιο οικογενειακό φορολογητέο εισό¬ 
δημα στο ποσό των τριών εκατομμυρίων διακοσίων εβδο¬ 
μήντα οκτώ χιλιάδων επτακοσίων πενήντα (3.278.750) 
δραχμών. 

2. Τα παραπάνω ποσά αφορούν εισοδήματα που δηλώ¬ 
θηκαν με τη δήλωση φορολογίας εισοδήματος οικονομι¬ 
κού έτους 1998 και αφορούν εισοδήματα έτους 1997. 

3. Τα ποσά εισοδήματος των περιπτώσεων α και β της 
παρ. 5του άρθρου 24 του Ν. 2556/1997 για τη χορήγηση 
του ποσού Επιδόματος Κοινωνικής Αλληλεγγύης Συντα¬ 
ξιούχων (ΕΚΑΣ), όπως καθορίσθηκε με την παρ. 1 του άρ¬ 
θρου 70 του Ν. 2676/1999 αναπροσαρμόζονται ως ακο¬ 
λούθως: 

α. Για συνολικά ποσά εισοδήματος από συντάξεις (κύ¬ 
ριες και επικουρικές), μισθούς, ημερομίσθια και λοιπά ε¬ 
πιδόματα και μέχρι ένα εκατομμύριο εξακόσιες σαράντα 
τέσσερις χιλιάδες επτακόσιες πενήντα (1.644.750) δραχ¬ 
μές καταβάλλεται επίδομα δεκαεπτά χιλιάδων οκτακό¬ 
σιων πενήντα (17.850) δραχμών. 

β. Για συνολικά ποσά εισοδήματος από 1.644.751 δρχ. 
μέχρι του ποσού των 1.806.000 δρχ. καταβάλλεται ποσό 
μηνιαίου επιδόματος (ΕΚΑΣ) σύμφωνα με τα παρακάτω: 


ΠΟΣΟ ΕΙΣΟΔΗΜΑΤΟΣ 
Από 1.644.751 μέχρι 1.709.250 
Από 1.709.251 μέχρι 1.752.250 
Από 1.752.251 μέχρι 1.806.000 


ΠΟΣΟ ΕΚΑΣ 
13.395 
8.940 
4.470 


Η απόφαση αυτή, η ισχύς της οποίας αρχίζει από 1.1.1999, 
να δημοσιευθεί στην Εφημερίδα της Κυβερνήσεως. 

Αθήνα, 2 Φεβρουάριου 1999 

ΟΙ ΥΠΟΥΡΓΟΙ 


ΕΘΝΙΚΗΣ ΟΙΚΟΝΟΜΙΑΣ ΕΡΓΑΣΙΑΣ ΚΑΙ 

ΚΑΙ ΟΙΚΟΝΟΜΙΚΩΝ ΚΟΙΝΩΝΙΚΩΝ ΑΣΦΑΛΙΣΕΩΝ 

ΓΙΑΝ. ΠΑΠΑΝΤΩΝΙΟΥ Μ. ΠΑΠΑΪΩΑΝΝΟΥ 

Ε ΜΠΟΡΙΚΗΣ ΝΑΥΤΙΛΙΑΣ 

ΣΤ. ΣΟΥΜΑΚΗΣ 

-Φ- 


Αριθ. 33079 (4) 

Οικονομική ενίσχυση στους εργαζόμενους της ναυπηγο- 
επισκευαστικής ζώνης. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 46 του Ν. 2698/53, όπως 
τροποποιήθηκε με το άρθρο 38 του Ν. 2224/94. 

2. Τις διατάξεις της παρ. 2α του άρθρου 1 του Ν. 
2469/97 «Περιορισμός και βελτίωση της αποτελεσματικό- 
τητας των κρατικών δαπανών» (Α' 38). 

3. Την υπ’ αριθ. 140/19.1.99 απόφαση του Δ.Σ. του 
Ο.Α.Ε.Δ. (αριθ. συνεδρ. 3/19.1.99) που μας υποβλήθηκε 
με το υπ’ αριθ. ΒΙΟΙ707/21.1.99 έγγραφό του, αποφασί¬ 
ζουμε: 

1) Εγκρίνουμε την καταβολή έκτακτης οικονομικής ενί- 

σχυσης από 100.000 δρχ. σε 300 περίπου ανέργους της 
ναυπ/κής ζώνης με τις εξής προϋποθέσεις: 

α) Να μην επιδοτούνται λόγω ανεργίας κατά το χρόνο 
καταβολής της οικονομικής ενίσχυσης. 

β) Να έχουν πραγματοποιήσει κατά το έτος 1997 από 30 
έως 49 ημερομίσθια στον κλάδο τους. 

γ) Το ετήσιο οικογενειακό τους εισόδημα να μην υπερ¬ 
βαίνει το ποσό των 3.500.000 δρχ. 

2) Η πιθανή δαπάνη θα ανέλθει σε 300.000.000 δρχ. 
(300x100.000 = 30.000.000). 

3) Υπόλογος διαχειριστής ορίζεται η προϊσταμένη της 
Τ.Υ. Πειραιά Κ. ΒΟΓΚΟΥ Μαρία. 

4) Να εκδοθεί χρηματικό ένταλμα προπληρωμής σε βά¬ 
ρος του Κ.Α. Ε. 2637 οικονομικής χρήσης έτους 1999 και η 


απόδοση λογαριασμού να γίνει ένα μήνα το αργότερο α¬ 
πό τη λήξη της καταβολής. 

Η λήξη της καταβολής ορίζεται σε 60 ημέρες από την η¬ 
μερομηνία έναρξης. 

Η ανωτέρω δαπάνη δεν βαρύνει τον κρατικό προϋπολο¬ 
γισμό και ως εκ τούτου δεν εμπίπτει στις διατάξεις της 
παρ. 3 του άρθρου 22 του Ν. 2362/95 (Περί Δημοσίου Λο¬ 
γιστικού). Για το λόγο αυτό δεν απαιτείται σύμπραξη του 
Υπουργού Οικονομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Φεβρουάριου 1999 

Ο ΥΠΟΥΡΓΟΣ 

ΜΙΛΤ. ΠΑΠΑΪΩΑΝΝΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



